बिटिआर गोरोबथा जाखांनायनि उनावनो एन डि एफ बिनि गासैबो हानजाखौ सिफायबाय। नाथाय दासान्दै आफादफोरनि सोद्रोमाफोरा आवा-फावा जानो हमदों। बिसोर बुंबावोदि बारग’ एन डि एफ बिनि केदारफोरनो थाब फिन खामानि होनायाथ’ गोजाननि बाथ्रा सिगां मोनबोनाय भाट्टाखौनो मोनाखै केदारफोरा। बिदि खौरांगिरि मेल खुंनानै बोराबनाय दिन्थियो बारग’ एन डि एफ बिनि केदारफोरा। बिसोर गोबां मिजिंग आरो नासयजानानै खालामनाय बर’ गोजान गोरोबथाया गोजोननि थाखायना गोजोन नङैनि थाखाय बुंनानै खौरांगिरि मेलाव फोरमायनानै सोरखारखौ थाबनो जेंनाखौ सुफुंनानै होनो खावलायदों। नङाब्ला बिसोर राजा लामासिम ओंखारबोगोन होननानै हुमखि होदों।